
Bekas Ahli Neraka 

Hadith : 

Dari Anas bin Malik r. a, dari nabi s. a. w baginda bersabda:" Keluar satu kaum dari neraka sedangkan 
kulit mereka telah hitam kerananya. Mereka masuk ke dalam syurga, sedangkan isi syurga menamakan 
mereka 'orang-orang dari jahannam'. " 

(al-Bukhari) 


Huraian 

Pernahkah kita membayangkan tentang neraka? Tentang kegelapan neraka yang sangat 
pekat? Rasulullah bersabda : "Api neraka dinyalakan seribu tahun hingga memerah, 
kemudian dinyalakan lagi seribu tahun hingga memutih dan dinyalakan lagi seribu tahun 
hingga berwarna hitam. Dan jadilah neraka itu gelap pekat." Pernahkah pula kita 
membayangkan tentang minuman ahli neraka? Allah berfirman "..dan dia akan diberi 
minuman dengan air nanah, diminumkannya air nanah tersebut.." (Ibrahim: 16) 

Rasulullah bersabda : "Ketika didekatkan ke mulutnya maka mulutnya terbakar dan kulit 
kepalanya menggelupas. Dan ketika dia meminumnya, maka terputuslah ususnya 
sehingga minumannya keluar dari duburnya". Kenyataannya peringatan tentang neraka 
yang menyala-nyala adalah supaya hati kita dapat disedarkan kerana tidak ada yang akan 
masuk ke dalamnya kecuali orang yang paling celaka, yang mendustakan kebenaran dan 
berpaling dari iman. 



